Säkkijärvi

Säkkijärvi oli Etelä-Karjalassa Viipurinlahden länsirannalla sijainnut Suomen kunta. Kunnasta jäi noin 90 prosenttia (448,7 km²) Neuvostoliitolle sotien jälkeen. Suomen puolelle jäänyt osa Säkkijärveä (43,9 km²) liitettiin vuonna 1946 Ylämaan ja Miehikkälän kuntiin. Säkkijärven kirkonkylän nimi on venäjäksi Kondratjevo ().

Säkkijärvi tunnetaan erityisesti ”Säkkijärven polkasta”. 
 Maantiede 

Säkkijärvi sijaitsi Suomenlahden rannikolla noin 60 kilometriä Haminasta itään ja noin 40 kilometriä Viipurista länteen.
Naapurikunnat olivat Virolahti, Miehikkälä, Ylämaa, Vahviala ja Viipurin maalaiskunta. Kuntaan kuului pohjoisosassa kumpuilevasta maastosta muodostunut ”ylämaa” ja eteläosan tasaisempi entinen merenpohja. Suomenlahdella oli lisäksi joitakin saaria kuten Teikarsaari, Melansaari ja Tuppura. Säkkijärven alueella laskivat Suomenlahteen Santajoki ja Vilajoki. Säkkijärven kirkonkylä sijaitsi Santajoen varrella.

 Historia 

Asutusta alueella lienee ollut siitä asti, kun maa nousi merestä. Ruotsiin Säkkijärvi luettiin jo Pähkinäsaaren rauhassa vuonna 1323. Säkkijärvi mainitaan vuonna 1541 Viipurin kappelina ja seurakunta itsenäistyi 1572.http://hiski.genealogia.fi/seurakunnat Vilajoen kartanon omisti 1600-luvun puolivälissä kenraaliluutnantti vapaaherra Göran Paikull ja Muhulahden kartanon v. 1678 Jürgen Mellin.Luovutettu Karjala - Säkkijärvi Säkkijärvi jaettiin kahtia vuoden 1721 Uudenkaupungin rauhassa (Ruotsiin jäi Säkkijärven aluetta enemmän kuin Suomessa pysyi 1940 voimaan tulleen rajan myötä). Vuonna 1743 Turun rauhassa Säkkijärven alueesta tuli kokonaan Venäjää, osaksi Vanhaa Suomea. Vielä 1700-luvun lopulla Säkkijärveen kuuluivat Lappeen Monolan ja Kälvälän kylät, Luumäen Suo-Anttilan kylä, Miehikkälän Muurikkalan, Alaurpalan ja Yläurpalan kylät sekä Viipurin pitäjän Gammalbyn ja Repolan kylät. Suomen suuriruhtinaskuntaan Vanha Suomi palautettiin vuonna 1812.

Säkkijärveltä esiintyi runsaasti muuttoa Yhdysvaltoihin ja Kanadaan 1900-luvun alkupuolella.  

Vuonna 1921 Säkkijärvestä erotettiin Häsälä ja Rakkola uuteen Vahvialan kuntaan. Ylämaan kunnan perustamista valmisteltaessa 1924 Säkkijärven Ihakselasta liitettiin Näpin ja Hermusen kylät Luumäkeen. Vuonna 1929 Säkkijärvestä erotettiin Ylämaan kunta, johon liitettiin kylät Hujakkala, Hyttilä, Ihaksela, Lahnajärvi, Sirkjärvi, Säämälä, Timperilä, Villala ja Ylijärvi. 
pienoiskuva|Pikakivääri asetettu suksien päälle Säkkijärven Nisalahdessa Viipurinlahden länsirannalla talvisodassa.
Talvisodassa kunnan alueella käytiin rajuja taisteluja neuvostoarmeijan noustua maihin Viipurinlahden jäätä pitkin. Säkkijärven kirkko paloi ilmapommituksen jälkeen 26.2.1940. Rintama kulki rauhan tullessa Säkkijärven poikki. Sodan päättäneessä Moskovan rauhassa 1940 pieni osa siihenastisen Säkkijärven alueesta pysyi Suomessa, mutta suurin osa sisältyi Neuvostoliitolle luovutettuihin alueisiin. Säkkijärvi vallattiin takaisin jatkosodan alussa 23.8.1941. Neuvostoliiton puna-armeijan vastahyökkäyksessä kesällä 1944 suomalaisjoukkojen ja Saksan armeijan joukot torjuivat neuvostolaisten maihinnousuyritykset. Sodan syksyllä 1944 päättäneen Moskovan välirauhansopimuksen mukaan Suomen joukkojen oli vetäydyttävä 1940 hyväksytylle rajalle.
pienoiskuva|Kartta Säkkijärven seudun aluemuutoksista. Säkkijärvestä vuonna 1946 Miehikkälään ja Ylämaahan liitetyt alueet merkitty numeroilla 2 ja 3.
Suomessa pysynyt alue (Väkevälän, Nurmelan ja Laisniemen kylät sekä pienempiä osia muutamista muista kylistä) liitettiin Ylämaan ja Miehikkälän kuntiin.

Neuvostoliitolle luovutettu kirkonkylä sai ensin Vladimir Leninin alkuperäisen sukunimen mukaan nimen Uljanovka vuonna 1948, mutta jo puolen vuoden päästä nimeksi tuli  Suursaaren yllä 1943 alasammutun ja menehtyneen eversti Pjotr Kondratjevin mukaan.http://kannas.nm.ru/vyborg_district2.htm#Sakkijarvi  Кондратьево Сяккиярви Sakkijarvi] История селений, Историко-краеведческое объединение "Карелия" 

 Asukkaat ja elinkeinot 

Säkkijärvellä oli ennen sotaa noin 8 700 asukasta. Asutus oli tavanomaista karjalaista talonpoikaisväestöä. Elinkeinoina olivat maatalous ja kalastus. Aiemmin 1800-luvulla oli myös ollut laivanrakennusta. Säkkijärveläinen puukäsityötaito oli tunnettua. Teollisuutta kunnassa ei juurikaan ollut. Suomen puolelle jäänyt Ylämaa on maan merkittävimpiä raakakiven tuottajia. Kiveä ei kuitenkaan louhittu ennen sotia. Asukkaat loppusijoitettiin evakkoon pääasiassa Pohjois-Kymenlaaksoon Valkealan ja Elimäen kuntiin. Alueella käytetty murre oli eteläkarjalaista ja erosi Kannaksen tunnetummasta karjalaismurteesta. Kunnassa oli itsenäisyyden aikana oma varuskunta, Rannikkotykistörykmentti 2. Taiteilija Hugo Simbergillä oli kesänviettopaikka Niemenlautan kartanossa Iivanalassa.

 Liikenneyhteydet 

Kunnan läpi kulki Helsinki–Viipuri-valtatie. Kirkonkylästä pohjoiseen lähti maantie Lappeenrantaan. Välittömästi kunnan pohjoispuolella kulki Pietarin rautatie, lähimmät asemat olivat Simola ja Pulsa. Vesireittejä Viipuriin ja muualle rannikolle hyödynnettiin myös. Hyviä satamapaikkoja ei kunnan alueella ollut.

Nähtävyyksiä
Säkkijärven kirkko

 Tunnettuja henkilöitä 
Koko nimiSyntymäaikaKuolinaikaTunnettuJorma S. AaltoOikeuskansleri ja eduskunnan oikeusasiamiesHjalmar AhlrothYleisurheilija ja urheiluvaikuttajaUnto AhtolaOpettaja ja kirjailijaPertti Ala-OutinenKuvataiteilija, taidekriitikko ja rehtoriFredrik Alexander AndersinPostihallituksen pääjohtajaHans AndersinTietotekniikan professori ja pioneeriWilhelmiina ArpiainenOpettaja Säkkijärvellä, lähetystyöntekijä KiinassaJuho GartzElokuvatoimittaja, -leikkaaja ja -käsikirjoittajaCarl HirnSäveltäjä ja musiikkitoimittajaKauko HyppönenKestävyysjuoksija ja SM-mitalistiPekka JuustiJuristi ja hallintoneuvosNils Inkovaaramaanviljelysneuvos, joka tuli tunnetuksi lammastalouden kehittäjänä.Toivo KirppuMannerheim-ristin ritari numero 154Antti KunttuJääkärivääpeliMartti Kykklingliikemies, valtiopäivämies, nuorsuomalaisten kansanedustaja Eino LaisiMannerheim-ristin ritari numero 115Toini Lehtinen-PalmeLasten- ja nuortenkirjailijaAnna-Liisa LeinoKasvatustieteen professoriMatias MartiniusSäkkijärven kirkkoherra. Suomalainen pappi, joka julkaisi 1689 suomen kielen kieliopinErkki MutruKirjailija ja runoilijaAarne PietinenValokuvaajaVilho PöntynenMetsätieteilijäVäinö SeppäOpettaja ja oppikirjojen tekijäAleks SuuronenKäsityöläinenPaavo ToivariEste- ja maastojuoksijaE. A. TuomivaaraKansanedustaja, ministeri ja agronomiSirkku UusitaloToimittaja ja päätoimittajaGustaf Wilhelm WireniusPappi ja sanomalehtimiesStephen WäkeväHopeaseppä
+Säkkijärvellä sodissa kaatuneita tunnettuja henkilöitäNimiSyntymäaikaKuolinaikaTunnettuSotaHasan Abdrahim13.2.19145.3.1940Tataaritaustainen pikaluistelija ja urheilijaTalvisotaErnst von Essen6.5.188510.3.1940Jääkärikapteeni ja yritysjohtajaTalvisotaAllan Ingelin20.3.19185.3.1940Laborantti ja jääkiekkoilija, SM-kultamitalistiTalvisotaAntero Rinne7.8.19137.3.1940JalkapalloilijaTalvisotaJaakko Sauli29.9.191112.3.1940Turun urheiloliittoa edustanut urheilijaTalvisota

Kyliä 
Alahäme, Alaoutila, Heinlahti, Hujakkala (Ylämaa), Huovila, Hyppälä, Hyttilä (Ylämaa), Häsälä (Vahviala), Ihaksela (Ylämaa), Iivanala, Jokikylä, Kallola, Karvala, Kaukiala, Kolhola, Lahnajärvi (Ylämaa), Lahtiala, Laihajärvi, Laisniemi, Lavola, Muhulahti, Nisalahti, Nurmela, Paakkala, Rakkola (Vahviala), Ristsatama, Salajärvi, Santajoki, Siissala, Sirkjärvi (Ylämaa), Suurpäälä, Säkkijärvi kirkonkylä, Säämälä (Ylämaa), Tapiola, Teikarsaari, Timperilä (Ylämaa), Vilajoki, Vilaniemi, Villala (Ylämaa), Väkevälä,Ylijärvi (Ylämaa), Ylähäme, Yläoutila

Lukuvuonna 1937–1938 kunta oli jaettu 17 koulupiiriin.

Entisten säkkijärveläisten järjestötoimintaa
Säkkijärven Neuvostoliiton puolelle jääneen osan asukkaat sijoitettiin jatkosodan jälkeen Kymenlaakson ja Etelä-Karjalan alueelle Haminaan, Kouvolaan, Lemille, Luumäelle, Savitaipaleelle, Sippolaan, Valkealaan ja Vehkalahdelle.Mitä-Missä-Milloin, Kansalaisen vuosikirja 1951, s. 129. Otava 1950, Helsinki.

Entiset säkkijärveläiset pitävät yhteyttä toisiinsa pitäjäseura Suomen Säkkijärvi-seura ry:n kautta. Pitäjäseura järjestää vuosittain säkkijärveläisten yhteisöjen ja sukututkijoiden tapaamisia, perinneruokakursseja, tupailtoja sekä muita tapahtumia.
Suomen Säkkijärvi-seura ry kerää ja ylläpitää säkkijärveläistä valokuva-arkistoa. Seuralla on myös entiseen kuntaan liittyvää julkaisutoimintaa, muun muassa vuosittainen kuvakalenteri. Nuorisotoimintaa varten on perustettu Facebook-profiili ja -ryhmä.  

Säkkijärvi-säätiö perustettiin pitäjän luovutuksen johdosta hallinnoimaan luovutettuja arkistoja ja omaisuutta. Säkkijärvi-lehti ilmestyy jo 70. vuosikertaansa (2015). Entisen Säkkijärven asukkailla ja heidän jälkeläisillään on useita sukuseuroja ja kylätoimikuntia.

Kuvia Säkkijärveltä

Lähteet

 Kirjallisuutta 


 Aiheesta muualla 
 Säkkijärven kartta
 Luovutetun Karjalan linkit 

*
Luokka:Seulonnan keskeiset artikkelit